คือไม่ได้มีอะไรกันนะครับ มือผมเปื้อนน้ำหล่อลื่น(เป็นน้ำหล่อลื่นที่มาจากตอนเกือบจะถึงจุดสุดยอดอะครับ แต่ยังไม่ได้ถึงจุดสุดยอดนะครับ หยุดก่อน) แล้วทีนี้ไปจับอวัยวะเพศแฟน(น่าจะแค่ตรงclitorisนะครับ ไม่ได้สอดใส่เข้าไป) มีโอกาสท้องมั้ยครับ คือผมก็ไม่ทราบว่าพอใกล้จะถึงจุดสุดยอดมันมีอสุจิหลุดมาบ้างหรือเปล่าอะครับเลยสงสัย
สวัสดีค่ะ หากยังไม่ได้ถึงจุดสุดยอด ก็จะไม่มีการหลั่งน้ำอสุจิเกิดขึ้น ดังนั้น น้ำหล่อลื่นที่ออกมา ก็จะไม่มีตัวอสุจิอยู่ และการใช้นิ้วที่เปื้อนเฉพาะน้ำหล่อลื่นดังกล่าวไปจับอวัยวะเพศเพศหญิง โอกาสที่จะตั้งครรภ์ก็ไม่มีค่ะนอกจากนี้ แม้นิ้วมีการเปื้อนน้ำอสุจิจริง แต่หากใช้นิ้วไปจับแค่อวัยวะเพศภายนอก ไม่ได้สอดใส่เข้าไปในช่องคลอด โอกาสที่จะตั้งครรภ์ก็ไม่มีเช่นกันค่ะ เพราะอสุจิไม่สามารถเคลื่อนที่จากภายนอกเข้าไปในช่องคลอดเองได้